ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริการพ.ศ. ๒๕๕๒ อาศัยอำนาจตามความในมาตรา๒๓ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และข้อ ๖ ของกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริการพ.ศ. ๒๕๕๒ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้การบริการ หมายถึง การประกอบกิจการ การประกอบธุรกิจหรือกิจกรรมที่ไม่ใช่เป็นการผลิตสินค้าตามประเภทหรือชนิดของโรงงานตามกฎหมายว่าด้วยโรงงานนิคมอุตสาหกรรมบริการ หมายถึงนิคมอุตสาหกรรมที่มีการจัดพื้นที่เพื่อรองรับการประกอบกิจการการบริการที่ กนอ.กำหนด ทั้งนี้ให้มีพื้นที่สำหรับการประกอบกิจการโรงงานได้ไม่เกินร้อยละ ๑๐ ของพื้นที่โครงการพื้นที่โครงการ หมายความว่าพื้นที่ทั้งหมดที่ผู้ร่วมดำเนินงานเสนอเพื่อขอเข้าร่วมดำเนินงานจัดตั้งนิคมอุตสาหกรรมกับกนอ.ผู้ขอร่วมดำเนินงาน หมายความว่าผู้ซึ่งมีความประสงค์จะเข้าร่วมดำเนินงานกับ กนอ. ในการขอจัดตั้งนิคมอุตสาหกรรมบริการผู้ร่วมดำเนินงาน หมายความว่าผู้ขอร่วมดำเนินงานที่ได้รับอนุมัติและทำสัญญาร่วมดำเนินงานโครงการจัดตั้งนิคมอุตสาหกรรมกับกนอ.กองทุน หมายความว่ากองทุนหลักประกันเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกของนิคมอุตสาหกรรมบริการข้อ ๔ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้หมวด ๑การดำเนินการจัดตั้งนิคมอุตสาหกรรมบริการ ข้อ ๕ กรณีผู้ขอร่วมดำเนินงานประสงค์จะเข้าร่วมดำเนินงานกับกนอ. เพื่อจัดตั้งนิคมอุตสาหกรรมบริการ ผู้ขอร่วมดำเนินงานดังกล่าวต้องเป็นผู้จัดหาที่ดินพร้อมทั้งลงทุนและพัฒนาโครงการเพื่อขาย ให้เช่า หรือให้เช่าซื้อที่ดินนั้นผู้ขอร่วมดำเนินงานต้องเสนอข้อมูลของโครงการจัดตั้งนิคมอุตสาหกรรมบริการตามหลักเกณฑ์ที่กำหนดไว้ในกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม ต่อ กนอ.เพื่อนำเสนอคณะกรรมการพิจารณาอนุมัติข้อ ๖ กรณีคณะกรรมการได้อนุมัติโครงการจัดตั้งนิคมอุตสาหกรรมบริการตามที่ผู้ขอร่วมดำเนินงานเสนอแล้วให้ กนอ.ดำเนินการเพื่อให้พื้นที่โครงการเป็นนิคมอุตสาหกรรมบริการโดยประสานกับหน่วยงานที่เกี่ยวข้องในการจัดตั้งนิคมอุตสาหกรรมบริการรวมทั้งพิจารณาอนุญาตการปลูกสร้างอาคารการตั้งโรงงานและการประกอบกิจการโรงงานให้เป็นไปตามหลักเกณฑ์ วิธีการ และเงื่อนไขที่กฎหมายกำหนดการดำเนินการให้เขตพื้นที่โครงการเป็นนิคมอุตสาหกรรมบริการตามวรรคหนึ่งจะต้องได้รับความยินยอมจากเจ้าของที่ดินผู้ซึ่งได้รับโอนกรรมสิทธิ์ที่ดินจากผู้ขอร่วมดำเนินงานแล้วทุกรายข้อ ๗ การจัดตั้งนิคมอุตสาหกรรมบริการตามข้อบังคับนี้ให้ กนอ. หรือผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นในนิคมอุตสาหกรรมบริการตามที่กำหนดไว้ในหมวด ๒และหมวด ๓ แล้วแต่กรณีกรณีตามวรรคหนึ่งห้ามมิให้ผู้ร่วมดำเนินงานนำอสังหาริมทรัพย์ส่วนควบและอุปกรณ์ซึ่งใช้เป็นระบบสาธารณูปโภค และสิ่งอำนวยความสะดวกต่าง ๆไปใช้เป็นหลักประกันหนี้ หรือก่อให้เกิดภาระผูกพันไม่ว่าในกรณีใด ๆข้อ ๘ ผู้ร่วมดำเนินงานต้องจัดให้มีระบบสาธารณูปโภคสิ่งอำนวยความสะดวกและบริการอื่นตามความจำเป็นแก่ผู้ประกอบกิจการในนิคมอุตสาหกรรมบริการตามข้อบังคับของคณะกรรมการว่าด้วยมาตรฐานระบบสาธารณูปโภคสิ่งอำนวยความสะดวกและบริการในนิคมอุตสาหกรรมข้อ ๙ ผู้ร่วมดำเนินงานต้องทำสัญญาร่วมดำเนินงานโครงการจัดตั้งนิคมอุตสาหกรรมบริการกับกนอ. ตามแบบที่ กนอ. กำหนด นอกจากนี้จะต้องจัดให้มีสถานที่ทำงาน ที่พักและยานพาหนะพร้อมเชื้อเพลิง รวมทั้งสิ่งของที่จำเป็นอื่น ๆให้เหมาะสมและเพียงพอต่อการปฏิบัติงานของพนักงาน กนอ. และหน่วยงานที่เกี่ยวข้องข้อ ๑๐ กรณีผู้ร่วมดำเนินงานได้ตกลงและทำสัญญาร่วมดำเนินงานโครงการจัดตั้งนิคมอุตสาหกรรมบริการกับกนอ. แล้ว แต่ปรากฏว่าผู้ร่วมดำเนินงานไม่ได้ปฏิบัติให้ถูกต้องครบถ้วนตามหลักเกณฑ์เงื่อนไข หรือสัญญาในการร่วมดำเนินงาน อีกทั้งไม่ได้ดำเนินการแก้ไขให้ถูกต้องภายในระยะเวลาที่กนอ. กำหนด และหลักเกณฑ์ เงื่อนไข หรือสัญญาดังกล่าวเป็นข้อสาระสำคัญให้ กนอ.เรียกค่าเสียหาย ถ้ามีหรือบอกเลิกสัญญาโครงการจัดตั้งนิคมอุตสาหกรรมบริการนั้นโดยผู้ร่วมดำเนินงานต้องโอนบรรดากรรมสิทธิ์ที่เป็นอสังหาริมทรัพย์ส่วนควบ และอุปกรณ์ตลอดจนระบบสาธารณูปโภคและสิ่งอำนวยความสะดวกต่าง ๆ ให้แก่ กนอ.เพื่อดำเนินงานนิคมอุตสาหกรรมบริการต่อไปตามที่ตกลงไว้ในสัญญาร่วมดำเนินงานข้อ ๑๑ ให้ กนอ. มีอำนาจกำหนดราคาขาย ค่าเช่าค่าเช่าซื้ออสังหาริมทรัพย์หรือสังหาริมทรัพย์ ตลอดจนค่าบำรุงรักษาสิ่งอำนวยความสะดวก และค่าบริการต่าง ๆ ของผู้ร่วมดำเนินงานในนิคมอุตสาหกรรมบริการทั้งนี้ตามความเหมาะสมและความจำเป็นในด้านธุรกิจโดยความเห็นชอบของคณะกรรมการหมวด ๒หลักเกณฑ์และเงื่อนไขกรณี กนอ.เป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๑๒ กรณี กนอ. เป็นผู้ให้บริการระบบสาธารณูปโภคสิ่งอำนวยความสะดวกและบริการอื่นให้ผู้ร่วมดำเนินงานเลือกชำระค่าใช้จ่ายในการร่วมดำเนินงานวิธีใดวิธีหนึ่งแก่กนอ. ดังต่อไปนี้(๑)กรณีชำระค่าบริหารโครงการและค่ากองทุนเป็นเงินร้อยละ ๑๘ของค่าพัฒนาระบบสาธารณูปโภคพื้นฐาน เช่น ระบบถนน ระบบประปา ระบบระบายน้ำระบบป้องกันน้ำท่วม ระบบบำบัดน้ำเสีย ระบบกำจัดขยะ อาคารสำนักงาน เป็นต้นให้แบ่งสัดส่วนการชำระ ดังนี้(๑.๑)ชำระค่าบริหารโครงการ เป็นจำนวนเงินร้อยละ ๔๐ ของเงินค่าบริหารโครงการและค่ากองทุนทั้งนี้ให้แบ่งชำระเป็นรายปีปีละเท่ากันภายในกำหนดห้าปีนับแต่วันที่ลงนามในสัญญาร่วมดำเนินงาน(๑.๒)ชำระค่ากองทุน เป็นจำนวนเงินร้อยละ ๖๐ ของเงินค่าบริหารโครงการและค่ากองทุน ทั้งนี้ให้แบ่งชำระเป็นรายปีปีละเท่ากันภายในกำหนดเวลาห้าปีนับแต่วันที่ลงนามในสัญญาร่วมดำเนินงาน(๒)กรณีชำระค่าบริหารโครงการและค่ากองทุนตามจำนวนพื้นที่โครงการให้แบ่งชำระตามสัดส่วน ดังนี้(๒.๑)ชำระค่าบริหารโครงการ(ก)พื้นที่โครงการไม่เกิน ๑,๐๐๐ ไร่ ให้ชำระเงินจำนวน ๒๑,๖๐๐ บาท ต่อไร่(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ให้ชำระเงินจำนวน ๑๐,๘๐๐ บาท ต่อไร่(ค)พื้นที่โครงการส่วนที่เกิน ๒,๐๐๐ ไร่ ขึ้นไป ให้ชำระเงินจำนวน ๕,๔๐๐ บาท ต่อไร่(๒.๒)ชำระค่ากองทุน(ก)พื้นที่โครงการไม่เกิน ๑,๐๐๐ ไร่ ให้ชำระเงินจำนวน ๓๒,๔๐๐ บาท ต่อไร่(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ให้ชำระเงินจำนวน ๒๗,๐๐๐ บาท ต่อไร่(ค)พื้นที่โครงการส่วนที่เกิน ๒,๐๐๐ ไร่ ขึ้นไป ให้ชำระเงินจำนวน ๒๑,๖๐๐ บาท ต่อไร่ข้อ ๑๓ การชำระค่าบริหารโครงการและค่ากองทุนตามข้อ๑๒ (๒) ให้ผู้ร่วมดำเนินงานชำระเป็นเงินตามหลักเกณฑ์ ดังนี้(๑)ครั้งที่หนึ่ง ชำระเงินร้อยละ ๕ ของค่าบริหารโครงการและค่ากองทุนตามข้อ ๑๒ (๒.๑) และ(๒.๒) ในวันลงนามในสัญญาร่วมดำเนินงาน(๒)ครั้งที่สอง ชำระเงินร้อยละ ๕ ของค่าบริหารโครงการและค่ากองทุนตาม ข้อ ๑๒ (๒.๑)และ (๒.๒)เมื่อได้ประกาศเขตพื้นที่โครงการเป็นนิคมอุตสาหกรรมบริการตามกฎหมายว่าด้วยการนิคมอุตสาหกรรมแห่งประเทศไทยแล้วโดยให้ชำระภายใน ๓๐ วันนับแต่วันที่ได้รับแจ้งจาก กนอ.(๓)ครั้งต่อ ๆ ไป ชำระเงินตามพื้นที่ขายที่ได้รับอนุญาตให้ใช้ที่ดินภายใน ๓๐ วันนับแต่วันที่ได้รับแจ้งจาก กนอ.ซึ่งต้องชำระเงินค่าบริหารโครงการและค่ากองทุนในส่วนที่เหลือทั้งหมดภายใน ๗ปีนับแต่วันลงนามในสัญญาร่วมดำเนินงานข้อ ๑๔ ผู้ร่วมดำเนินงานต้องจัดหลักประกันการร่วมดำเนินงานและส่งมอบหลักประกันสัญญาให้แก่กนอ. ดังนี้(๑)จัดให้มีหนังสือค้ำประกันของธนาคารพาณิชย์ หรือสถาบันการเงินอื่นตามที่ กนอ. เห็นชอบในวงเงินค่าใช้จ่ายในการร่วมดำเนินงานซึ่งผู้ร่วมดำเนินงานได้เลือกชำระโดยวิธีใดวิธีหนึ่งตามที่กำหนดไว้ในข้อ๑๒ ในส่วนที่ยังชำระไม่ครบถ้วน(๒)ให้โอนบรรดาอสังหาริมทรัพย์ ส่วนควบ อุปกรณ์ตลอดจนระบบสาธารณูปโภคและสิ่งอำนวยความสะดวกในนิคมอุตสาหกรรมบริการแก่ กนอ.ทันทีเมื่อได้ดำเนินการปรับปรุงและพัฒนาแล้วเสร็จตามโครงการแต่ละส่วน เพื่อให้กนอ. เป็นผู้บริหารและให้บริการระบบสาธารณูปโภคและสิ่งอำนวยความสะดวกแก่ผู้ประกอบกิจการในนิคมอุตสาหกรรมบริการหมวด ๓หลักเกณฑ์และเงื่อนไขกรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๑๕ กรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นผู้ร่วมดำเนินการดังกล่าวต้องชำระค่าใช้จ่ายในการร่วมดำเนินงานให้แก่ กนอ. ดังต่อไปนี้(๑)ค่าบริหารโครงการ แบ่งการชำระออกเป็น ๒ ประเภท ดังนี้(๑.๑)ค่าธรรมเนียมและบริการร่วมดำเนินงาน ให้ชำระในอัตรา ดังนี้(ก)พื้นที่โครงการไม่เกิน ๕๐๐ ไร่ ชำระในอัตรา ๘๓๖,๐๐๐ บาท(ข)พื้นที่โครงการส่วนที่เกินกว่า ๕๐๐ ไร่ แต่ไม่เกิน ๑,๐๐๐ ไร่ชำระในอัตรา ๒๖๔,๐๐๐ บาท(ค)พื้นที่โครงการส่วนที่เกินกว่า ๑,๐๐๐ ไร่ แต่ไม่เกิน ๓,๐๐๐ไร่ ชำระในอัตรา ๑,๑๐๐ บาท ต่อไร่(ง)พื้นที่โครงการส่วนที่เกินกว่า ๓,๐๐๐ ไร่ขึ้นไป ชำระในอัตรา ๑๑๐ บาท ต่อไร่ทั้งนี้ค่าธรรมเนียมและบริการร่วมดำเนินงานดังกล่าวจะกำหนดเป็นอัตราผันแปรและปรับเพิ่มขึ้นทุกรอบระยะสามปีในอัตราร้อยละสิบของอัตราค่าธรรมเนียมและบริการร่วมดำเนินงานในขณะนั้นเป็นฐานในการคำนวณ โดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๔เป็นต้นไปตามบัญชีการคำนวณอัตราค่าธรรมเนียมและบริการร่วมดำเนินงานท้ายข้อบังคับนี้การชำระค่าธรรมเนียมและบริการร่วมดำเนินงานผู้ร่วมดำเนินงานต้องชำระในวันทำสัญญาร่วมดำเนินงาน(๑.๒)ค่ากำกับการบริการ ให้ชำระในอัตรา ดังนี้(ก)พื้นที่โครงการไม่เกิน ๕๐๐ ไร่ ชำระในอัตรา ๑,๑๐๐,๐๐๐ บาทต่อปี(ข)พื้นที่โครงการส่วนที่เกินกว่า ๕๐๐ ไร่ แต่ไม่เกิน ๑,๐๐๐ ไร่ชำระในอัตรา ๔๘๔,๐๐๐ บาท ต่อปี(ค)พื้นที่โครงการส่วนที่เกินกว่า ๑,๐๐๐ ไร่ แต่ไม่เกิน ๓,๐๐๐ไร่ ชำระในอัตรา ๒๐๐ บาท ต่อไร่ต่อปี(ง)พื้นที่โครงการส่วนที่เกินกว่า ๓,๐๐๐ ไร่ ขึ้นไป ชำระในอัตรา ๑๑๐ บาท ต่อไร่ต่อปีทั้งนี้อัตราค่ากำกับการบริการดังกล่าวจะกำหนดเป็นอัตราผันแปรและปรับเพิ่มขึ้นทุกรอบระยะเวลาสามปีในอัตราร้อยละสิบของอัตราค่ากำกับการบริการในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทินพ.ศ. ๒๕๕๔ เป็นต้นไปตามบัญชีการคำนวณอัตราค่ากำกับการบริการท้ายข้อบังคับนี้การชำระค่ากำกับการบริการผู้ร่วมดำเนินงานต้องชำระตั้งแต่ปีที่ ๓ ภายในวันที่ ๑๕ เมษายนของทุกปีตลอดไปในอัตราที่คำนวณได้ในปีนั้นโดยให้ถือปีที่ทำสัญญาร่วมดำเนินงาน (สัญญาหลัก) เป็นปีที่ ๑(๒)ค่าประชาสัมพันธ์และส่งเสริมการลงทุนให้คำนวณตามพื้นที่ขายของพื้นที่พัฒนาในแต่ละระยะในอัตราไร่ละ ๑๐,๐๐๐ บาท ทั้งนี้อัตราค่าประชาสัมพันธ์และส่งเสริมการลงทุนจะกำหนดเป็นอัตราผันแปรและปรับเพิ่มขึ้นทุกรอบระยะเวลาสามปีในอัตราร้อยละสิบของอัตราค่าประชาสัมพันธ์และส่งเสริมการลงทุนในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๔เป็นต้นไปตามบัญชีการคำนวณอัตราค่าประชาสัมพันธ์และส่งเสริมการลงทุนท้ายข้อบังคับนี้การชำระค่าประชาสัมพันธ์และส่งเสริมการลงทุนให้ผู้ร่วมดำเนินงานชำระเป็นเงินตามหลักเกณฑ์ ดังนี้(๒.๑)ครั้งที่หนึ่งชำระในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ๕ ของค่าประชาสัมพันธ์และส่งเสริมการลงทุนของพื้นที่ขายแต่ละระยะ(๒.๒)ครั้งที่สอง ชำระเมื่อมีการประกาศเขตนิคมอุตสาหกรรมบริการในอัตรา ร้อยละ ๕ ของค่าประชาสัมพันธ์และส่งเสริมการลงทุนของพื้นที่ขายแต่ละระยะที่ได้ประกาศเป็นเขตนิคมอุตสาหกรรมบริการโดยให้ชำระภายใน ๗ วัน นับแต่วันที่ได้รับแจ้งจาก กนอ.(๒.๓)ครั้งต่อ ๆ ไป ชำระเงินในอัตราร้อยละ ๙๐ของค่าประชาสัมพันธ์และส่งเสริมการลงทุนต่อไร่ตามพื้นที่ขายที่ได้รับอนุญาตให้ใช้ที่ดินจากกนอ.โดยให้ชำระภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินกรณีพื้นที่ขายเพิ่มขึ้นผู้ร่วมดำเนินงานต้องชำระเงินค่าประชาสัมพันธ์และส่งเสริมการลงทุนตามจำนวนที่เพิ่มขึ้นให้แก่กนอ. ในงวดสุดท้ายโดยไม่คิดดอกเบี้ยกรณีพื้นที่ขายลดลงกนอ.ต้องคืนเงินค่าประชาสัมพันธ์และส่งเสริมการลงทุนตามจำนวนที่ลดลงให้แก่ผู้ร่วมดำเนินงานในงวดสุดท้ายโดยไม่คิดดอกเบี้ยข้อ ๑๖ ผู้ร่วมดำเนินงานต้องจัดให้มีกองทุนเพื่อประโยชน์ของผู้ประกอบกิจการในนิคมอุตสาหกรรมบริการโดยผู้ร่วมดำเนินงานจะต้องชำระเงินให้แก่ กนอ. เพื่อนำเงินเข้าบัญชีกองทุน แล้วแต่กรณีดังนี้(๑)กรณีผู้ร่วมดำเนินงานเป็นผู้ให้บริการระบบสาธารณูปโภค สิ่งอำนวยความสะดวกและบริการอื่นตามความจำเป็นจะต้องจัดให้มีกองทุนเป็นหลักประกันการร่วมดำเนินงานตามหลักเกณฑ์ เงื่อนไขและอัตราที่กำหนดไว้ในประกาศคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมหรือตามที่คณะกรรมการเห็นสมควร(๒)กรณีผู้ร่วมดำเนินงานเป็นผู้ให้บริการระบบสาธารณูปโภค สิ่งอำนวยความสะดวก และบริการอื่นตามความจำเป็นบางระบบต้องจัดให้มีกองทุนเป็นหลักประกันการร่วมดำเนินงานโดยปรับลดวงเงินลงตามสัดส่วนของระบบสาธารณูปโภคสิ่งอำนวยความสะดวกและบริการอื่นตามความจำเป็นที่ผู้ร่วมดำเนินงานให้บริการหรือตามที่คณะกรรมการพิจารณาให้ความเห็นชอบข้อ ๑๗ กองทุนตามข้อ ๑๖ให้กำหนดวงเงินไว้สูงสุดที่จำนวนหกสิบล้านบาท แต่ ทั้งนี้ไม่รวมถึงเงินเพิ่มที่เกิดจากการผิดนัดชำระเงินกองทุนและรายได้หรือผลประโยชน์อื่นใดอันเกิดจากเงินในบัญชีกองทุนโดยผู้ร่วมดำเนินงานต้องนำเงินสดเข้าบัญชีกองทุนตามสัดส่วนของพื้นที่ที่ได้รับอนุญาตให้ใช้ที่ดินจากกนอ.ภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินและหากมีดอกเบี้ยอันเกิดจากเงินในบัญชีกองทุนให้สมทบเข้าในกองทุนเมื่อได้ชำระเงินครบถ้วนตามจำนวนที่คำนวณตามอัตราที่กำหนดไว้ตามข้อ๑๖ แล้วสำหรับเงินอันเกิดจากดอกเบี้ยของบัญชีกองทุนในส่วนเกินวงเงินกองทุนผู้ร่วมดำเนินงานอาจนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกหรือบริการอื่นตามความจำเป็นได้ตามหลักเกณฑ์ และเงื่อนไขที่ กนอ. กำหนดข้อ ๑๘ ให้ผู้ร่วมดำเนินงานเปิดบัญชีกองทุนกับธนาคารพาณิชย์หรือสถาบันการเงินอื่นที่กนอ. เห็นชอบ และให้เป็นกรรมสิทธิ์ของ กนอ. ในฐานะผู้บริหารจัดการกองทุน โดย กนอ. เป็นผู้มีสิทธิใช้และสั่งจ่ายเงินจากบัญชีกองทุนเพื่อนำไปใช้บำรุงรักษาและสร้างทดแทนระบบสาธารณูปโภคและสิ่งอำนวยความสะดวกกรณีผู้ร่วมดำเนินงานไม่อาจดำเนินงานตามวัตถุประสงค์หรือตามสัญญาร่วมดำเนินงานได้ให้เงินในบัญชีกองทุนตกเป็นกรรมสิทธิ์ของกนอ. ในฐานะผู้ดูแลกองทุน ตลอดจนให้ กนอ.เป็นผู้มีสิทธิใช้และสั่งจ่ายเงินจากบัญชีกองทุนเพื่อดำเนินการตามวัตถุประสงค์ในการจัดให้มีกองทุนสำหรับกรณีผู้ร่วมดำเนินงานประสงค์จะนำเงินในบัญชีกองทุนไปใช้เพื่อการบำรุงรักษาและสร้างทดแทนระบบสาธารณูปโภคสิ่งอำนวยความสะดวก และบริการอื่นตามความจำเป็นตามหลักเกณฑ์ และเงื่อนไขที่ กนอ.กำหนดซึ่งทำให้ยอดเงินในบัญชีกองทุนของนิคมอุตสาหกรรมบริการนั้นต่ำกว่าวงเงินกองทุนที่คำนวณได้ตามที่กำหนดไว้ในข้อ๑๗ ผู้ร่วมดำเนินงานจะต้องนำเงินมาทดแทนให้ครบถ้วนตามวงเงินกองทุนดังกล่าวภายใน ๑ปีนับแต่วันที่ กนอ. สั่งจ่ายเงินออกจากบัญชีกองทุน ทั้งนี้ผู้ร่วมดำเนินงานต้องนำหลักประกันเป็นหนังสือค้ำประกันของธนาคารพาณิชย์หรือสถาบันการเงินที่ กนอ. เห็นชอบในวงเงินเท่ากับจำนวนเงินที่ กนอ. สั่งจ่ายมาวางเป็นหลักประกันให้แก่ กนอ. ในวันที่ กนอ.สั่งจ่ายเงินยอดนั้นออกจากบัญชีกองทุนข้อ ๑๙ ในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะแล้วแต่กรณี ผู้ร่วมดำเนินงานต้องจัดให้มีหลักประกันสัญญาเป็นเงินสดหรือหนังสือค้ำประกันของธนาคารหรือสถาบันการเงินที่ กนอ.เห็นชอบในจำนวนเท่ากับวงเงินค่ากำกับการบริการ และอีกจำนวนร้อยละ ๑๐ของค่าประชาสัมพันธ์และส่งเสริมการลงทุนของพื้นที่พัฒนาในแต่ละระยะรวมทั้งอีกร้อยละ ๑๐ของเงินกองทุนของพื้นที่พัฒนาในแต่ละระยะเพื่อเป็นหลักประกันการปฏิบัติตามสัญญาร่วมดำเนินงานผู้ร่วมดำเนินงานมีสิทธิขอลดวงเงินหลักประกันตามวรรคหนึ่งได้เมื่อผู้ร่วมดำเนินงานได้ชำระเงินค่าใช้จ่ายในการร่วมดำเนินงานและเงินกองทุนไปบางส่วนโดยรวมถึงยอดวงเงินค่าใช้จ่ายในการร่วมดำเนินงานแล้วแต่ทั้งนี้ผู้ร่วมดำเนินงานยังคงต้องวางหลักประกันไว้ไม่น้อยกว่าสามเท่าของค่ากำกับการบริการต่อปีตลอดไปประกาศ ณ วันที่ ๓๐มกราคม พ.ศ. ๒๕๕๒ประสาน ตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.บัญชีคำนวณอัตราค่าธรรมเนียมและบริการร่วมดำเนินงานท้ายข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริการพ.ศ. ๒๕๕๒๒.บัญชีคำนวณอัตราค่ากำกับการบริการท้ายข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริการ พ.ศ.๒๕๕๒๓.บัญชีคำนวณอัตราค่าประชาสัมพันธ์และส่งเสริมการลงทุนท้ายข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริการ พ.ศ.๒๕๕๒(ดูข้อมูลจากภาพกฎหมาย)ปริยานุช/จัดทำ๕ มีนาคม ๒๕๕๒ศิรวัชร์/ปรับปรุง๘ มีนาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๓๑ ง/หน้า ๖๐/๒๕ กุมภาพันธ์ ๒๕๕๒